นักลงทุนเทขาย DCORP ฉุดหุ้นดิ่งฟลอร์ 2 วันติด เซ่นผลงานไตรมาส 3 ขาดทุนอ่วม!
นักลงทุนเทขาย DCORP ฉุดหุ้นดิ่งฟลอร์ 2 วันติด เซ่นผลงานไตรมาส 3 ขาดทุนอ่วม! ล่าสุด ณ เวลา 11.08 น. อยู่ที่ระดับ 1.18 บาท ปรับตัวลดลง 0.50 บาท หรือ 29.75% สูงสุดที่ 1.53 บาท ต่ำสุดที่ 1.18 บาท ด้วยมูลค่าซื้อขาย 47.82 ล้านบาท
19 พ.ย. 2561

ผู้สื่อข่าวรายงานว่า ราคาหุ้นบริษัท ดีมีเตอร์ คอร์ปอเรชั่น จำกัด (มหาชน) หรือ DCORP ล่าสุด ณ เวลา 11.08 น. อยู่ที่ระดับ 1.18 บาท ปรับตัวลดลง 0.50 บาท หรือ 29.75% สูงสุดที่ 1.53 บาท ต่ำสุดที่ 1.18 บาท ด้วยมูลค่าซื้อขาย 47.82 ล้านบาท

ทั้งนี้ราคาหุ้น DCORP ปรับตัวลดลงอย่างต่อเนื่องทำจุดต่ำสุดของวัน (Floor) 2 วันติด โดยคาดว่าราคาหุ้นที่ปรับตัวลดลงอย่างหนักมาจากการที่นักลงทุนเทขาย หลังจากประกาศผลประกอบการไตรมาส 3/2561 ที่ยังขาดทุนสุทธิ  75.51 ล้านบาท จากช่วงเดียวกันเมื่อปีก่อนขาดทุน 73.87 ล้านบาท